
Parlamentul  României

Camera  Deputaţilor
Comisia pentru Sănătate şi Familie
                    Nr. 28/ 163 / 22 aprilie 2004 

A V I Z 

asupra proiectului de Lege privind înfiinţarea, organizarea şi funcţionarea Oficiului Român pentru Adopţii

(PLX 203/2004)


Cu adresa nr.PLX 203 din 14 aprilie 2004, Biroul Permanent, conform art.89 şi 107 din Regulamentul Camerei Deputaţilor , a sesizat Comisia pentru sănătate şi familie spre examinare şi avizare cu proiectul de Lege privind înfiinţarea, organizarea şi funcţionarea Oficiului Român pentru Adopţii  (PLX 203/2004), adoptat de Senat în şedinţa din 5 aprilie 2004.
În urma examinării, în şedinţa din data de 21.04.2004, Comisia pentru sănătate şi familie a  hotărât, în unanimitate , avizarea favorabilă a proiectului de lege cu următorul amendament :

Art.13 alin.(1) va avea următorul cuprins:

“Art.13. – (1) Pe data intrării în vigoare a prezentei legi se abrogă Hotărârea Guvernului nr.502/1997 cu privire la organizarea şi funcţionarea Comitetului Român pentru Adopţii, publicată în Monitorul Oficial al României , Partea I, nr.244 din 18 septembrie 1997 cu modificările ulterioare, art.II din Ordonanţa de urgenţă a Guvernului nr.1/2004 privind abrogarea unor dispoziţii din Ordonanţa de urgenţă a Guvernului nr.121/2001 pentru suspendarea temporară a tuturor procedurilor referitoare la adopţiile internaţionale, publicată în Monitorul Oficial al României , Partea I, nr.113 din 6 februarie 2004, precum şi orice alte dispoziţii contrare.

Motivare: Pentru respectarea prevederilor constituţionale privind separaţia puterilor în stat.


În raport de obiectul şi conţinutul său, prezentul proiect de lege face parte din categoria legilor ordinare în conformitate cu prevederile articolului 76 alineatul (2) din Constituţia României, republicată.

